BODOLAND रादाब,मुसलपुर, 19 मार्च : आसाम बिधान सभा बिसायख’थिनि थामथि खोलोबनि बिजाथि फोरमानबिलाइ गथायनाय खालारा जोबनानै थाङो बे जोबथि खालारावनो 63 नं चापागुरि बिधान सभा बियाबनिफ्राय भटार पाट्रि इन्टारनेसनेल हानजानि जानानै दुर्गा राम बर’ बिथांआ गावनि नमिनेसन बिलाइखौ गथायखांनायनि उनावनो खौरांगिरिफोरनि सोंथिआव फोरमायथियोदि थांनाय बिटिसि बिसायख’थिआव गाव बिसायख’थिनि थाखाय सासे एजेन्ट महरै सायख’जादोंमोन आरो सिगांनि समाव बागानपारा ब्लक इउपिपिएल दोलोनि आफादगिरि बिबानाव दंमोन बेनिफ्रायनो माखासे रोंगौथि मोननो हादोंमोन बे रोंगौथिजोंनो एम एल ए बिसायख’थिआव गोरलैनो देरहानो हागोन होनना फोरमायथिदों बिथां दुर्गा राम बर’आ । बेजों लोगोसेनो साफ्रोमबो भटार रायजोफोरानो थैजासिम दान मोनसेआव दाइन रोजा मोननो नांगौनि थाखाय आसाम एसेमब्लिआव दाबिगोन आरो रायजो राजानि जेंना, सोलोंथाइनि जेंनाफोरखौ फोजोबस्रांनो थाखाय खामानि मावगोन होनना फोरमायथिदों । मख’नो नांगोनदि 63 नं चापागुरि बियाबाव भटार पाट्रि इन्टारनेसनेल हानजानि सोद्रोमाफोरा 80 रोजा दं आरो इउपिपिएल दोलोनि बिजाथि इउ.जि ब्रम्हजों बिथांनि बादायलायनाया गोख्रों मोगा-मोगि जागोन होननाबो फोरमायथिदों ।